За за истоименото галактичко јато, видете Девица (галактичко јато).

**Девица** или **Месно Суперјато** — масовна концентрација на галаксии во која спаѓа јатото Девица и Месната Група, која пак ги содржи галаксиите Млечен Пат и Андромеда и разни други. Барем 100 галактички групи и јата се наоѓаат во полупречник од 33 мегапарсеци (110 милиони светлосни години). Суперјатото Девица е едно од околу 10 милиони суперјата во видливата вселена и се наоѓа во суперјатниот комплекс Риби-Кит кој е галактичка нишка.

Во 2014 г. е утврдено дека суперјатото Девица е само еден дел од поголемото суперјато Ланијакеја, кое исто така се нарекува Месно Суперјато сосредоточено во Големиот Привлекувач.

Структура
---------

Во неговиот опширен труд од 1982 г. Р. Брент Тали ги претставил заклучоците од неговото истражување за основната структура на Месното Суперјато. Се состои од два дела: забележително зарамнетиот диск во кој се наоѓаат две третини од сјајни галаксии и топчест ореол во кој е останатата третина.
Самииот диск е тенок (~1 Мпс) елипсоид со сооднос на долгата и кратката оска од барем 6 на 1, а можеби и 9 на 1.
Податоците изанализирани во јуни 2003 г. од петгодишното набњудување им овозможиле на астрономите да го споредат Месното Суперјато со другите суперјата. Месното Суперјато е типично сиромашно суперјато (т.е. нема големогустинско јадро) и прилично мали димензии. Има едно богато галактичко јато во средината, опркужено од нишки од галаксии и сиромашни групи.
Месната Група е сместена по крајот на Месното Суперјато во мала нишка која се протега од јатото Печка до јатото Девица. Зафатнината на суперјатото Девица е приближно 7000 пати поголема од онаа на Месната Група или 100 милијарди пати од таа на Млечниот Пат.

Распределба на галаксиите
-------------------------

Бројната густина на галаксиите во Месното Суперјато опаѓа со квадратот на растојанието од неговото средиште близу јатото Девица, што покажува дека местоположбата на ова јато не е произволна. Општо земено, огромен дел од сјајните галаксии (помалку од апсолутна величина −13) се поврзани во мал број облаци (групи од галактички јата). Од нив, 98 % се сместени во следниве 11 облаци (наведени по надолен редослед по бројот на сјајни галаксии): Ловечки Кучиња, јатото Девица, Девица II (јужен продолжеток), Лав II, Девица III, Пехар (NGC 3672), Лав I, Мал Лав (NGC 2841), Змеј (NGC 5907), Пумпа (NGC 2997) и NGC 5643. Од сјајните галаксии сместени во дискот, една третина се во јатото Девица, а остатокот се во облаците Ловечки Кучиња и Девица II, како и во незначајната група NGC 5643.

Сјајните галаксии во ореаолот исто така се сосредоточени во мал број на облаци (94 % во 7 облаци). Распределбата покажува дека „највеќето од зафатнината на супергалактичката рамнина е една голема празнина". Оваа распределба е нешто налик на меури од сапуница. Зрамнети јата и суперјата се среќаваат во пресекот на меури, кои се големи и приближно топчести празнини (со големина од 20–60 Мпс во пречник).
Преовладуваат долги кончести структури. Пример за ова е суперјатото Водна Змија-Кентаур, најблиското до Месното Јато, кое почнува на растојание од 30 Мпс и се протега до 60 Мпс.

Космологија
-----------

### Големоразмерна динамика

Кон крајот на 1980-тите се покажало дека не само Месната Група, туку сета материја на далечина од барем 50 Мпс претрпува масовен тек од 600 км/с во правец на јатото Рамнило (Ејбел 3627).
Причината за ова е таканаречениот „Голем Привлекувач". Тој денес се смета за тежиште на уште поголема структура од галактички јата наречена Ланијакеја, која го опфаќа суперјатото Девица, но и суперјатата Водна Змија-Кентаур, Паун-Индијанец и групата Печка.

Големиот Привлекувач, заедно со целото суперјато се движи кон Шеплиевото Суперјато чие средиште е Шеплиевиот Привлекувач.

### Темна материја

Месното Јато има вкупна маса *M* ≈ 1015 *M*☉ и вкупна оптичка сјајност *L* ≈ 3×1012 *L*☉. Ова дава сооднос маса-светлина околу 300 пати поголема од Сончевиот сооднос (*M*☉/*L*☉ = 1), што одговара на резултатите добиени за други суперјата.
За споредба, соодносот маса-светлиан за Млечниот Пат изнесува 63,8 поретпоставувајќи сончева апсолутна величина од 4,83, а апсолутна величина на Млечниот Пат од −20,9,
и маса на Млечнит Пат од 1,25×1012 *M*☉. Овие соодноси се еден до главните аргументи во полза на присуството на големи количества темна материја во вселената; кога не би постоела темната материја, би се очекувале многу помали соодноси маса-светлина.

Карти
-----

Карта на околната вселена на 100 милиони светлосни години од Земјата, вклучувајќи дел од Јужното Суперјато долу-лево и суперјатото Девица десно во супергалактички координати (имињата се стисливи врски)
Најблиските галактички групи претставени на супергалактичката рамнина (имињата се стисливи врски)

Поврзано
--------

* Ејбелов каталог
* Список на Ејбелови јата
* Суперјато

Наводи
------

1. 1 2 3 4  
Einasto, M.; и др. (декември 2007). „The richest superclusters. I. Morphology". *Astronomy and Astrophysics*. **476** (2): 697–711. arXiv:0706.1122. Bibcode:2007A&A...476..697E. doi:10.1051/0004-6361:20078037. S2CID 15004251.
2. ↑  R. Brent Tully; Hélène Courtois; Yehuda Hoffman; Daniel Pomarède (2 септември 2014). „The Laniakea supercluster of galaxies". *Nature* (објав. 4 септември 2014). **513** (7516): 71–73. arXiv:1409.0880. Bibcode:2014Natur.513...71T. doi:10.1038/nature13674. PMID 25186900. S2CID 205240232.
3. ↑  
Hu, F. X.; и др. (април 2006). „Orientation of Galaxies in the Local Supercluster: A Review". *Astrophysics and Space Science*. **302** (1–4): 43–59. arXiv:astro-ph/0508669. Bibcode:2006Ap&SS.302...43H. doi:10.1007/s10509-005-9006-7. S2CID 18837475.
4. 1 2  
Tully, R. B. (15 јуни 1982). „The Local Supercluster". *Astrophysical Journal*. **257** (1): 389–422. Bibcode:1982ApJ...257..389T. doi:10.1086/159999.
5. ↑  
Klypin, Anatoly; и др. (октомври 2003). „Constrained Simulations of the Real Universe: The Local Supercluster". *The Astrophysical Journal*. **596** (1): 19–33. arXiv:astro-ph/0107104. Bibcode:2003ApJ...596...19K. doi:10.1086/377574. S2CID 1830859.
6. ↑  
Carroll, Bradley; Ostlie, Dale (1996). *An Introduction to Modern Astrophysics*. New York: Addison-Wesley. стр. 1136. ISBN 0-201-54730-9.
7. ↑  
Fairall, A. P.; Vettolani, G.; Chincarini, G. (мај 1989). „A wide angle redshift survey of the Hydra-Centaurus region". *Astronomy and Astrophysics Supplement Series*. **78** (2): 270. Bibcode:1989A&AS...78..269F. ISSN 0365-0138.
8. ↑  
Plionis, Manolis; Valdarnini, Riccardo (март 1991). „Evidence for large-scale structure on scales about 300/h MPC". *Monthly Notices of the Royal Astronomical Society*. **249**: 46–61. Bibcode:1991MNRAS.249...46P. doi:10.1093/mnras/249.1.46.
9. ↑  „What is the Great Attractor?". 14 јули 2014.
10. ↑  
Small, Todd A.; и др. (јануари 1998). „The Norris Survey of the Corona Borealis Supercluster. III. Structure and Mass of the Supercluster". *Astrophysical Journal*. **492** (1): 45–56. arXiv:astro-ph/9708153. Bibcode:1998ApJ...492...45S. doi:10.1086/305037. S2CID 119451873.
11. ↑  
Heymans, Catherine; и др. (април 2008). „The dark matter environment of the A901 abell A901/902 supercluster: a weak lensing analysis of the HST STAGES survey". *Monthly Notices of the Royal Astronomical Society*. **385** (3): 1431–1442. arXiv:0801.1156. Bibcode:2008MNRAS.385.1431H. doi:10.1111/j.1365-2966.2008.12919.x. S2CID 59057342.
12. ↑  
Williams, D. R. (2004). „Sun Fact Sheet". NASA. Посетено на 17 март 2012.
13. ↑  Jerry Coffey. „Absolute Magnitude". Посетено на 9 април 2010.
14. ↑  McMillan, Paul J. (јули 2011), „Mass models of the Milky Way", *Monthly Notices of the Royal Astronomical Society*, **414** (3): 2446–2457, arXiv:1102.4340, Bibcode:2011MNRAS.414.2446M, doi:10.1111/j.1365-2966.2011.18564.x, S2CID 119100616

Надворешни врски
----------------

* Девица (суперјато) на Ризницата ?
* Атлас на вселената — карти на структурите во разни размери

|  |  |  |  |  |  |
| --- | --- | --- | --- | --- | --- |
| 

| * п
* р
* у
Местоположба на Земјата во вселената |
| --- |
|  |
| Земја → Сончев Систем → Месен Меѓуѕвезден Облак → Месен Меур → Гулдов Појас → Орионов Крак → Млечен Пат → Подгрупа на Млечниот Пат → Месна Група → Месен Лист → Месно Суперјато → суперјато Ланијакеја → Метагалаксија → Вселена |
|  |
| Секоја стрелка означува „во рамките на" или „дел од". |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Млечен Пат (Кумова Слама) |
| --- |
|  |
| Местоположба | 
 Подгрупа на Млечниот Пат → Месна Група → Месно Суперјато → суперјато Ланијакеја → Метагалаксија → Вселена  | Млечниот ПатМлечниот Пат |
|  |
| Галактичко јадро | 
 Средиште на Млечниот Пат • Стрелец А • Стрелец А\* • Супермасивна црна дупка  |
|  |
| Спирални краци | 
 Штит-Кентаур •  Персеев •  Рамнило-Лебед •  Кобилица-Стрелец •  Орионов |
|  |
| Придружни галаксии(сателити) | 

|  |  |
| --- | --- |
| Магеланови Облаци | 
 Голем Магеланов Облак •  Мал Магеланов Облак •  Магеланов Поток •  Магеланов Мост  |
|  |
| Стрелец | 
 Поток во Стрелец  •  Воловар II •  Береникина Коса •  Месје 54 •  Паломар 12 •  Сегвеј 1 •  Сегвеј 2 •  Терзан 7  |
|  |
| Џуџиња | 
 Воловар I •  Воловар III •  Ловечки Кучиња I •  Ловечки Кучиња II •  Големо Куче •  Кобилица •  Змеј •  Печка •  Херкул •  Лав I •  Лав II •  Лав IV •  Лав V •  Феникс •  Риби I •  Риби II •  Вајар •  Секстант •  Голема Мечка I •  Голема Мечка II •  Мала Мечка  |
|  |
| Друго | 
 Прстен во Еднорог •  Поток во Девица •  Копосов I •  Копосов II •  Сегвеј 3 •  Вилман 1  |

 |

 |